GiliGold/VAD_KnessetCorpus huggingface dataset:
משה גפני: השלמה של התקציב של כביש 38 ועל כך יש לי דין ודברים עם עשרה שרי תחבורה, מדובר על כביש אדום, כביש מסוכן מאוד ואני רוצה לדעת האם מדובר על הכביש שבין שער הגיא לבין בית שמש או כביש שממשיך הלאה דרומה.
ערן כהן: קודם כל, זה הכביש בין שער הגיא לבית שמש.
ערן כהן: למיטב זיכרוני הארכנו אותו במעט עד הבה"ד של המשטרה בעוד קילומטר או שניים.
משה גפני: אני שואל אחרי כן, דרומה.
ערן כהן: אחרי כן דרומה לצומת האלה, לא, זה לא כולל את זה.
ערן כהן: אני חושב שהוא עוד לא סטטוטורי.
ערן כהן: בוודאי.
משה גפני: אני הגשתי על הנושא הזה עשרות הצעות לסדר היום ועשרות שאילתות.
משה גפני: לצערנו הרב היו שם הרבה מאוד תאונות דרכים.
משה גפני: זה כביש שמזמן היה צריך להיות משודרג.
משה גפני: יש מחדל של שרי התחבורה לדורותיהם ושל משרד האוצר לדורותיו.
משה גפני: משום מה הכביש הזה הוזנח כל הזמן, גם בתקופה של ראש העיר הקודם וגם בתקופה של ראש העיר לפני הקודם.
משה גפני: כל הזמן זה עמד על סדר היום אבל משום מה לא שידרגו את הכביש הזה.
משה גפני: כביש עמוס מאוד, מסוכן מאוד.
משה גפני: אני שמח שעכשיו זה מאוד מתקדם, בתקופה הזאת של שר התחבורה הנוכחי כאשר גם כביש 10 אושר, גם כביש 38.
משה גפני: אני רוצה לדעת את ההתפתחות של העניין הזה.
משה גפני: אני עוקב אחרי הדבר הזה הרבה שנים ואני רוצה לדעת מה הולכים לעשות עכשיו עם הכסף הזה, מה עושים דרומה לבית שמש ולא תחנת המשטרה כי היא עדיין בקטע שבין שער הגיא לבין בית שמש.
ערן כהן: השדרוג של כביש 1 הוא 2.5 מיליארד שקלים וכאן יש 2.1 כשהיתר תוקצבו כבר בעבר.
משה גפני: כביש 38?
ערן כהן: עד בית שמש.
משה גפני: בין שער הגיא לבין בית שמש זה 740 מיליון שקלים.
משה גפני: מתי יתחיל הביצוע?
ערן כהן: בחודשים הקרובים.
משה גפני: מה זה בחודשים הקרובים?
ערן כהן: באופן מיידי.
ערן כהן: התקצוב שאנחנו נותנים הוא לפרויקטים שמוכנים לביצוע באופן מיידי.
ערן כהן: עכשיו.
משה גפני: ודרומה?
ערן כהן: דרומה, אני חושב שהוא בתכנון סטטוטורי.
ערן כהן: למיטב זיכרוני הוא בתכנון סטטוטורי.
משה גפני: אתה תוכל היום לתת לי תשובה?
משה גפני: תן לי תשובה מדויקת.
פניה קירשנבאום: כביש 6 לא מופיע כאן?
ערן כהן: כביש 6 לא כאן.
משה גפני: הוא לא כאן.
משה גפני: יש כאן את כביש בגין.
פניה קירשנבאום: נתיבי ישראל זה לא כביש 6?
ערן כהן: נתיבי ישראל זה השלמת מסילת העמק מחיפה לבית שאן וגם שדרוג הכבישים 65 ו-85 מצומת גולני.
ציון פיניאן: מה עלות צומת גולני, המחלף, ומתי הוא מתחבר לכביש 6?
ציון פיניאן: האם זה החיבור לכביש 6?
ערן כהן: לא, זה לא החיבור לכביש 6.
משה גפני: זה צומת גולני לעמיעד.
ערן כהן: זאת הזרוע המזרחית של חוצה ישראל לצורך העניין.
ערן כהן: זאת תוכנית נתיבי ישראל בהיקף של מיליארד שקלים.
טמיר כהן: מתי זה יתחיל?
ערן כהן: כל הפרויקטים עליהם אנחנו מתכננים כאן, זמינים באופן מיידי.
ציון פיניאן: זאת אומרת שהתחילו כבר בצומת גולני.
ערן כהן: צומת גולני התחילו.
ערן כהן: כאן מדובר על הכביש.
משה גפני: אלה פרויקטים חשובים ויש כאן פרויקטים תחבורתיים קריטיים מאוד.
משה גפני: אני מבקש שתעביר לוועדה את מה שאנחנו מאשרים עכשיו – נאשר ולא נתנה את זה – תעביר בכתב, גם את הפרויקט של גולני ואת כל הפרויקטים שיש כאן, כביש ירושלים-תל אביב, בית שמש וכל מה שנלווה לזה.
משה גפני: אנחנו רוצים לדעת על מה אנחנו מדברים במדויק ואת מועדי הביצוע.
משה גפני: לא נעכב את הפנייה מכיוון שהיא חשובה, אבל תעביר את הכול לוועדה.
משה גפני: תאמר מה הפרויקטים שעכשיו מתבצעים ומה מועדי הביצוע.
משה גפני: בעד אישור פנייה מספר 61 – פה אחד הפנייה אושרה
משה גפני: פנייה מספר 64 -
פניה קירשנבאום: מה זה ממשל זמין?
משה גפני: פנייה מספר 65 – אבטחת מזרח ירושלים
אריאל לוין: סיכומים של תקציב עם אגף התקציבים.
אריאל לוין: בבסיס התקציב נמצאים חלק מהדברים ובמהלך השנה הם מוסיפים את התקציבים.
אריאל לוין: כאן זה מימון של סיכום של תקציב.
משה גפני: מה זה סיכום תקציבי בין המשרדים, 68?
פניה קירשנבאום: אני אוהבת אותם.
פניה קירשנבאום: הם מכניסים לך סעיף אחד שהוא חשוב מאוד ועליו מלבישים לך עוד מיליון סעיפים ואין לך בכלל הסבר לאן הכסף הזה הולך.
פניה קירשנבאום: כמו למשל בסעיף הקודם שהכניסו גם את האגודה לצרכנות שאולי היה חשוב להעביר, אבל למה חיברו ביחד את שני הדברים?
פניה קירשנבאום: למה הכניסו כאן 68 עם אבטחה של מזרח ירושלים?
משה גפני: כל הזמן עושים את זה.
אהוד פלג: סליחה, באיזה סעיף הכניסו את המועצה לצרכנות?
פניה קירשנבאום: בהגבלים העסקיים.
אהוד פלג: בהגבלים העסקיים הכניסו את המועצה לצרכנות?
אהוד פלג: אבל לא בדיון הזה.
אהוד פלג: אני באתי לתקציב המועצה.
אהוד פלג: אני כאן מתחילת הישיבה ואני מבין שזה דיון על הגבלים לעסקיים ולא על המועצה לצרכנות.
אהוד פלג: אני אמור לנחש מהקודים של ההגבלים העסקיים שזאת המועצה לצרכנות?
אהוד פלג: אנחנו תאגיד שפועל מכוח חוק.
אהוד פלג: אני נמצא כאן מתחילת הישיבה ומחכה בסבלנות לתורי.
טמיר כהן: זה היה מחובר לנושא.
משה גפני: זה מה שאמרה חברת הכנסת פניה קירשנבאום.
משה גפני: הם מחברים סעיפים.
אהוד פלג: אני מצטרף למחאה שלה משום שאני כאן במיוחד כדי לדבר על תקציב המועצה לצרכנות.
אריאל לוין: יש את התקציב שעבר בכנסת ויש סיכומי דברים עם אגף תקציבים.
אהוד פלג: נכון, אבל אף אחד לא אמר.
אריאל לוין: שני הדברים מתבצעים בצורה מדורגת.
אריאל לוין: בבקשה הזאת יש כסף לתכנון, כסף למדידות, כסף לשיקום שכונות, כסף למוסדות ציבור, לשמירה במזרח ירושלים ויש אולי עוד דברים.
משה גפני: מה זה הבנייה הקלה?
משה גפני: 27 מיליון לבנייה קלה?
אריאל לוין: זה סיכום דו שנתי לתקצב 54 מיליון שקלים לשנתיים לתקן את הבנייה הקלה מתקופת 90-91 בעיקר בנגב.
פניה קירשנבאום: לאן הולך ה-68?
פניה קירשנבאום: מחר יהיה כתוב בעיתון שכל חברי הכנסת לא מבינים לאן עובר הכסף ומצביעים.
משה גפני: יש כאן פירוט.
פניה קירשנבאום: לאיפה הולך 68?
אריאל לוין: אני אקריא אחד-אחד.
אריאל לוין: 10 מיליון שקלים לתכנון.
פניה קירשנבאום: איפה תכנון?
אריאל לוין: יש תקציב של חמישים מיליון ומוסיפים עוד עשרה מיליון בכל הארץ.
אריאל לוין: אותו הדבר לגבי מדידות.
אריאל לוין: יש 18 מיליון ומוסיפים עוד שישה מיליון.
אריאל לוין: זה תכנון ארצי ולא פרויקט מסוים.
אריאל לוין: אותו הדבר לגבי תקן מוסדות ציבור.
אריאל לוין: יש תקציב בסיס של עשרה מיליון שקלים ומוסיפים עוד עשרה מיליון שקלים.
פניה קירשנבאום: איזה מוסדות ציבור?
פניה קירשנבאום: אני יודעת שיש עכשיו מחסור של גני ילדים.
אריאל לוין: משרד השיכון לא בונה גני ילדים.
ציון פיניאן: זאת בנייה משנת 1995.
ציון פיניאן: זה משהו אחר.
ציון פיניאן: כתוב תקן מוסדות ציבור עבור בנייה משנת 1995 ואילך.
משה גפני: העברנו הרבה כסף למשרד החינוך.
ציון פיניאן: מיליארד ו-600.
משה גפני: מיליארד ו-300.
אריאל לוין: שיקום שכונות, עשרה מיליון.
אריאל לוין: שכונות ותיקות, השלמת פיתוח, עשרה מיליון.
משה גפני: אין איזה פרויקט ספציפי.
משה גפני: זה הנושא של התקציב של משרד השיכון בסעיפים שונים, כולל שיקום שכונות, כולל תכנון.
אריאל לוין: שמירה על מזרח ירושלים.
משה גפני: לגבי השמירה על מזרח ירושלים, אנחנו אישרנו כאן את מה שמשרד האוצר הביא והשר אטיאס התקשר אלי, וגם המנכ"ל, והם באו בטענות שזה נעשה שלא בתיאום אתם.
משה גפני: אתה מבקש כאן העברה.
אריאל לוין: הבנתי את השאלה.
משה גפני: זה בסדר, זה על דעתכם?
אריאל לוין: בבסיס התקציב זה תוקצב רק בשלושים מיליון שקלים.
אריאל לוין: בפועל עלות השמירה השנתית היא בסכום הקרוב לחמישים מיליון שקלים.
אריאל לוין: יש סיכום דברים שאומר שמשרד השיכון יקבל בתחילת או במהלך השנה עוד 16.6 מיליון שקלים.
משה גפני: והם הורידו מסעיפים שלכם והעבירו לסעיף הזה.
אריאל לוין: עכשיו הם משלימים את התקצוב ל-48.6 מיליון שקלים.
משה גפני: בעד אישור פנייה מספר 65 – פה אחד הפנייה אושרה
משה גפני: נחזור לפנייה הקודמת.
משה גפני: נמצא כאן נציג המועצה הישראלית לצרכנות, מר אהוד פלג.
טמיר כהן: פניות מספר 57 עד 59 –
משה גפני: הגדילו כאן את הסעיף שלכם.
משה גפני: אנחנו לא אישרנו את זה בעקבות מה שאמרה חברת הכנסת פניה קירשנבאום אבל אני מציע שתסביר בדקה את הנושא שכאשר נאשר את הפנייה, נאשר גם את זה.
אהוד פלג: בשנת 2010 נחתם הסכם מסגרת לתקציב המועצה לצרכנות בסך שישה מיליון שקלים תקציב בסיס נתון לקיצוצים ועוד שני מיליון שקלים תוספת ייעודית לשנים 2010-2013 לצורך הגדלת מערך הטיפול בתלונות.
אהוד פלג: המועצה לצרכנות טיפלה בעשרות אלפי תלונות עם שבעה אנשים שמטפלים בתלונות.
אהוד פלג: עד היום קוצץ לנו התקציב עם כל הקיצוצים ולפני קיצוצי 2012, כך שהתקציב בפועל עומד על כחמישה מיליון שקלים, על 4.778 מיליון ועוד שני מיליון שקלים תוספת.
אהוד פלג: בינתיים המועצה לקחה את תוספת כוח האדם, התמחשבה והכניסה מערכת CRM חדשה וכמות התלונות קפצה בצורה עצומה.
אהוד פלג: אנחנו באנו והראינו שאנחנו לא יכולים לעמוד בפרץ הזה וכדי לתת שירות טוב לציבור הישראלי – ואנחנו חברה ללא כוונת רווח, זה תאגיד שפועל מכוח חוק אך ורק להגנת הצרכן הישראלי – אנחנו צריכים תוספת, תגבור תוספת כוח אדם במערך הזה של הטיפול בתלונות, שזה רכיב אחד.
אהוד פלג: זה גם הודגש בדוח ועדת טרכטנברג שהמליץ לחזק את המועצה לצרכנות.
משה גפני: צריך לחזק את המועצה לצרכנות עם טרכטנברג או בלעדיו.
אהוד פלג: מצוין.
אהוד פלג: כחלק מהתפיסה האסטרטגית של המועצה אנחנו פועלים גם להקדמת תרופה למכה.
משה גפני: מה טרכטנברג אומר לגבי תקיפה באיראן?
משה גפני: לא חשוב, תמשיך.
אהוד פלג: זה לא התחום שלי.
משה גפני: אנחנו רוצים לעזור למועצה לצרכנות.
אהוד פלג: התפיסה האסטרטגית של המועצה כוללת בין היתר לא רק טיפול וסיוע לצרכנים לאחר שהם נפגעו אלא גם חיזוק ההגנות העצמיות שלהם בדרכים של חינוך והסברה, דבר שמאוד מאוד מחשיבים היום.
אהוד פלג: החינוך הפיננסי, גם הצטרפות ישראל ל-OECD חייבה את ישראל לעשות הרבה יותר בנושא הזה של חינוך פיננסי.
משה גפני: אנחנו נתמוך בזה.
טמיר כהן: בשבוע הבא אנחנו מקיימים דיון על החינוך הפיננסי.
משה גפני: אנחנו נאשר את זה ברגע שחברת הכנסת פניה קירשנבאום תאמר.
משה גפני: קיבלנו את הדברים שלך.
משה גפני: זה לא דיון על המועצה לצרכנות אלא זה דיון על ההיבט התקציבי שאנחנו צריכים לאשר.
משה גפני: אנחנו בעזרת השם נאשר את זה אחרי שחברת הכנסת פניה קירשנבאום תסיים את הדיון עם האוצר.
משה גפני: אני מודה לך על ההסבר שלך.
משה גפני: אנחנו תומכים בזה.
משה גפני: אנחנו עוברים לעודפים שלא אושרו אתמול כי לא היה מי שיסביר.
משה גפני: הודעה מספר 29005 – משרד השיכון
אריאל לוין: כל העודפים, אלה שמונים אחוזים רק מעודפים מחויבים.
אריאל לוין: רוב העודפים, המסה הגדולה נמצאת בשיקום שכונות חברתי, שם יש תכנון ארוך טווח.
אריאל לוין: חלק מהתקצוב בדרך כלל נעשה באמצע השנה ובסוף השנה כך שזה לא מאפשר להוציא את הכסף ולהתחייב.
משה גפני: בעד אישור הודעה מספר 29005 – פה אחד ההודעה אושרה
משה גפני: הודעה מספר 37005 - תיירות
עופר מרגלית: הפנייה נועדה, כמו הפנייה הקודמת, להעברת שמונים אחוזים מהעודפים המחויבים מהשנה הקודמת.
משה גפני: 105 מיליון שקלים במינהל לשיווק?
עופר מרגלית: הסכום המהותי כאן הוא בשיווק וזה נובע בעקבות התקשרויות שהמשרד עשה עם הלפ"ם, עם לשכת הפרסום הממשלתית שלא בוצעו.
עופר מרגלית: הייתה בעיה בביצוע של לשכת הפרסום הממשלתית.
עופר מרגלית: את ההתחייבות הזאת הם יבצעו בתחילת השנה.
עופר מרגלית: כל הקמפיינים בחוץ לארץ, זה עיקר הכסף.
עופר מרגלית: זה משהו חד פעמי.
משה גפני: אלה קמפיינים בחוץ לארץ?
משה גפני: לא בארץ?
עופר מרגלית: בעיקר חוץ לארץ.
עופר מרגלית: שיווק מדינת ישראל בחוץ לארץ לתיירים.
טמיר כהן: השיווק נעצר כי ההתקשרות לא הייתה?
עופר מרגלית: היו התקשרויות אלא שהייתה בעיה בלשכת הפרסום הממשלתית והם לא ביצעו.
עופר מרגלית: בשנה שעברה הייתה בעיה.
משה גפני: זה קורה כי אין מנהל ללשכת הפרסום הממשלתית?
עופר מרגלית: אני לא מכיר את הפרטים הקטנים.
משה גפני: בעד אישור הודעה מספר 37005 – פה אחד ההודעה אושרה
משה גפני: הודעה מספר 39005 – משרד התקשורת
עופר מרגלית: הפנייה נועדה להעברת שמונים אחוזים מהעודפים המחויבים משנה שעברה לשנה.
עופר מרגלית: כאן עיקר הסכום הוא בעיקר הכספים שיועדו להרכבת מערך השידור הדיגיטאלי, השידור החינמי אותו אנחנו השנה מרחיבים פי שלושה.
עופר מרגלית: הכספים לא בוצעו בשנה שעברה בין היתר גם בשל עיכוב בחקיקה אבל השנה זה יבוצע.
משה גפני: בעד אישור הודעה מספר 39005 – פה אחד ההודעה אושרה
משה גפני: הודעה מספר 42002 – משרד השיכון
אריאל לוין: בסעיף הוצאה מוחלטת של מענקים.
משה גפני: אני רואה שזה לא הרבה כסף.
פניה קירשנבאום: מענקים למה?
פניה קירשנבאום: לדירות, לקבלנים?
אריאל לוין: מענקים, הרוב זאת השתתפות בשכר דירה לחסרי דירה, לעולים, לוותיקים ויש גם מענקים לעולי אתיופיה.
אריאל לוין: העודף המחויב נשאר מעמלות תיקים של הסוכנים שמבצעים את הסיוע.
אריאל לוין: יש התחייבות לסוכן כאשר אם זה לנושא של שכר דירה, מוציאים לו התחייבות ומה שהוא לא ביצע, כאן העודף מחויב.
פניה קירשנבאום: יש כל כך הרבה אנשים שמחכים לסיוע בשכר דירה.
משה גפני: דיברתי עם שר השיכון כבר אלף פעמים.
פניה קירשנבאום: כאן נשאר כסף.
פניה קירשנבאום: אני לא יודעת איך קורה שאנשים גרים ברחובות ויש כסף.
אריאל לוין: זה עודף מחויב.
אריאל לוין: נתנו התחייבות לסוכנים שמבצעים את הפעילות.
משה גפני: בעד אישור הודעה מספר 42002 – פה אחד ההודעה אושרה
משה גפני: הודעה מספר 43005 – מיפוי ישראל
אריאל לוין: זה שיכון, אבל אני לא יודע.
משה גפני: הודעה מספר 70007 – שיכון מיליארד ו-438 מיליון ו-642 אלף שקלים.
אריאל לוין: סך הכול התקציב, כול ההכנסות לשנת 2011 בתקציב הפיתוח היה 4 מיליארד ו-447 מיליון שקלים.
אריאל לוין: סך כל תקציב הפעולות עליו אנחנו מדברים היה 4 מיליארד ו-447 מיליון שקלים כאשר המקור שלו הוא 2 מיליארד ו-657 מיליון הוא מתקציב ועוד 2 מיליארד ו-500 מיליון שקלים בערך הכנסות מפעולות שיקום.
אריאל לוין: רוב הכסף, רובו ככולו, משרד השיכון עושה עבודות פיתוח, משווק את הפיתוח לקבלנים, מקבל את הכסף מראש במשק כספי סגור, הכסף נמצא אצלו והוא מחויב להתחייבויות ארוכות טווח להעביר את הכסף.
משה גפני: בעד אישור הודעה מספר 70007– פה אחד ההודעה אושרה
משה גפני: הודעה מספר 78001 – פיתוח תיירות
עופר מרגלית: הפנייה נועדה להעברת שמונים אחוזים מהעודפים המחויבים.
עופר מרגלית: זה בתקציב הפיתוח של משרד התיירות.
משה גפני: 78 מיליון שקלים.
עופר מרגלית: החלק הראשון של הסכום הוא מענקים למלונות שאושרו, כתבי אישור שניתנו ליזמים שעוכבו בהקמת המלון בין בגלל תהליכים סטטוטוריים או מסיבות שונות שפשוט המלון לא בוצע והכספים לא הוצאו בזמן.
עופר מרגלית: החלק השני של הסכום הוא הגנת ים המלח.
עופר מרגלית: עיקר הביצוע אמור לצאת השנה להגבהת הסוללות בים המלח.
משה גפני: בעד אישור הודעה מספר 78001 – פה אחד ההודעה אושרה
משה גפני: על סדר אי יישום חוק תוכנית ההתנתקות (תיקון מס' 4), התשע"א-2011 של חברי הכנסת זאב אלקין שלא נמצא כאן, משה (מוץ) מטלון) שלא נמצא כאן, אברהם מיכאלי שלא נמצא כאן, יעקב כץ שלא נמצא כאן, דוד רותם שלא נמצא כאן.
משה גפני: אורי, אנחנו מדברים על החוק שהעברנו כאן?
משה גפני: חברי הכנסת לא כאן.
אורי אריאל: אני התבקשתי לייצג אותם, ברשותך.
משה גפני: היות שמדובר בדיון מהיר, נעשה את זה מהר.
משה גפני: תגיד מה הבעיות, מה לא מיושם.
משה גפני: אגב, מה עם עלי קטיף?
טמיר כהן: שקט זה סימן טוב.
אורי אריאל: לא, זה לא סימן טוב.
אורי אריאל: יש כמה בעיות רציניות.
משה גפני: מישהו אמר לי בדרכי לכאן שגם עם עלי קטיף זה לא מיושם.
אורי אריאל: יעקב שנרב יכול לעדכן אותך.
אורי אריאל: בדרך כלל הוא נוקט משנה זהירות כי הוא יושב בוועדה והוא לא רוצה לומר איזשהו דבר כאן שטרם נגמר וזה יהווה לו לרועץ.
משה גפני: בבקשה, אורי, תציג את הדברים.
אורי אריאל: עלי קטיף הוא עניין פרטי ואנחנו לא מתעסקים עכשיו בדברים פרטיים.
משה גפני: גם כשחוקקנו את החוק, דיברנו על עלי קטיף.
אורי אריאל: עלי קטיף נמצא כאן והוא יכול לענות לך.
אורי אריאל: חברים, ברשותכם אני אעשה את זה מאוד בקצרה.
אורי אריאל: חוקק החוק שהיושב ראש ואחרים היו שותפים לו שהמגמה שלו הייתה לסיים את הדברים למרות שלא הסתיימו כל הדברים.
אורי אריאל: היה סוג של הסכמות ופשרות כדי להוציא את העגלה מהבוץ אחרי כל ההתקדמות שהייתה.
אורי אריאל: אני מזכיר לכולם שאנחנו נמצאים שש וחצי שנים אחרי הפינוי/הגירוש.
אורי אריאל: זה לא שאנחנו חודשיים אחרי ויש עוד כמה בעיות לפתור.
אורי אריאל: היה מאמץ נוסף ואני מדגיש שלא פתרנו את כל הבעיות אבל הסכמנו שהחוק הזה יגלם את סיום התביעות, קץ תביעות, סוף סכסוך, כל מיני מלים מהסוג הזה אבל גם אחרי שהחוק הזה נכנס עם כל המורכבויות שלו ב-4 בבוקר, יש בעיות שלא נפתרות או נפתרות מאוד לאט והן מונחות לפתחנו בנייר שהכין דורון בן שלומי ואני חושב שטוב יותר שהוא יציג אותו כי הוא יציג אותו טוב ממני וכך גם האנשים שנמצאים כאן.
אורי אריאל: אני מוכרח לומר שאני לא רואה כאן – אני מכיר את כל האנשים – את נציג האוצר, החשב הכללי ומשרדי הממשלה לא אתנו.
אורי אריאל: לכן אני לא יודע בדיוק מה לעשות עכשיו.
אורי אריאל: אנחנו יכולים בעצמנו להחליט שהכל נהדר אבל אני לא רואה כאן את נציגי הממשלה.
טמיר כהן: הם אמרו שהם בדרך.
אורי אריאל: השאלה אם מחכים להם.
יעקב שנרב: אגב, המכתב הזה הגיע עכשיו.
אורי אריאל: אין אוצר, אין חשב כללי, אין שיכון, אין ממשלה.
אורי אריאל: זה לא יכול להיות, אבל היא איננה.
אורי אריאל: אין אפילו אחד שיכול להתנדב ולומר את הדברים.
טמיר כהן: הבוקר וידאנו שהם יגיעו.
אורי אריאל: שלום לעדיאל.
אורי אריאל: זאת ההזדמנות להגיד תודה לעדיאל ולברך אותו בהצלחה בתפקידו החדש, מנהל מחוז מרכז במינהל מקרקעי ישראל.
ציון פיניאן: עוד מדינה בתוך מדינה.
אורי אריאל: זה לא מעניין אותך אבל הוא אחראי על בני ברק בצד הקרקעי.
ציון פיניאן: מה עם הצפון?
אורי אריאל: בצפון הכול נהדר.
אורי אריאל: יש לך את גבי ויצמן.
ציון פיניאן: יש שלוש מדינות בישראל – ממשלת ישראל, ביטוח לאומי והמינהל.
משה גפני: דורון, תציג את הדברים.
דורון בן שלומי: שלום.
דורון בן שלומי: כפי שהוצג, בשעה טובה הגענו לסיום החקיקה ושוב תודה לוועדה על כל הליווי וגם לצוות המקצועי על הליווי של החוקים שהיו ועל כל תיקוני החוק.
דורון בן שלומי: יחד עם זאת, אנחנו באנו ואמרנו כל הזמן שחלק מהסיפור – אני אזכיר – אחד הסעיפים המרכזיים והוועדה ודאי זוכרת את זה היה נושא הפיצוי, הגדלת הפיצוי עבור הבית.
דורון בן שלומי: מה שבעצם היה בבתי המשפט הרבה שנים, החקיקה באה ואמרה שעושים פשרות.
דורון בן שלומי: המדינה הסכימה, עורכי הדין של המתיישבים הסכימו וזה היה מותנה גם בחתימה של כ-400 אנשים שיחתמו על הדבר הזה.
דורון בן שלומי: זה משהו מאוד ייחודי, שאנשים עצמם גם הם יחתמו.
דורון בן שלומי: אנשים רצו לחתום תוך שבוע.
דורון בן שלומי: תוך שבוע הם היו צריכים לחתום על הסיפור הזה.
דורון בן שלומי: הם רצו לעשות את הדבר הזה כי אמרו להם שזה המסלול לעשות את זה הכי מהר.
דורון בן שלומי: מאז החקיקה עברה חצי שנה וחלק נכבד מהאנשים קיבל אבל חלק נכבד לא פחות לא קיבל ובשביל אותו אחד שלא קיבל, בשבילו זה מאה אחוזים לא קיבל.
דורון בן שלומי: זאת אומרת, לא מעניינים אותו כל האחרים שקיבלו כי כשאמרו לו לרוץ ולחתום על פשרה, שירוץ כי יש כאן עכשיו תיקוני חקיקה שיעזרו לו לבנות את הבית, עבורו זה אומר שמאה אחוזים לא קיבלו.
דורון בן שלומי: לכן אנחנו קודם כל מדברים על הקצב עצמו של כל מנגנון הפיצוי על פי תיקוני החקיקה שהסתיים.
דורון בן שלומי: דיברנו על זה רבות עם המינהלת והם יציגו את עמדתם.
דורון בן שלומי: בסיכומו של יום, הסיפור הזה, אני אומר שאנחנו צריכים לסיים אותו מהר כי הוא חלק ממהות החוק.
דורון בן שלומי: הנושא השני.
דורון בן שלומי: מדי פעם אנחנו חוזרים לכאן.
דורון בן שלומי: כפי שנאמר, לא נמצא כאן נציג האוצר אבל כל פעם מספרים לנו למה הדברים מתעכבים.
דורון בן שלומי: אומרים לנו - במיוחד עדיאל שעוד מעט עוזב אותנו - שהפניות התקציביות עולות מדי פעם לשולחן והן מעכבות ביצוע.
משה גפני: יכול להיות שאני אעצור את הדיון.
משה גפני: את מהמינהלת?
משה גפני: תעני על הסעיף הראשון.
שירה ברנד: לגבי התשלום?
משה גפני: כן, התשלום.
אורי אריאל: נמצא כאן הרב אופיר.
אופיר כהן: קודם כל, התושבים צודקים.
אופיר כהן: מבחינתם הם כבר שבע שנים מחכים ליישום של הכסף מהחוק.
אופיר כהן: היו בעיות בחוק ולכן נעשו תיקוני החקיקה ומבחינתם, ברגע שהחוק נגמר, הכסף צריך להיות בבנק.
אופיר כהן: אבל מאז החוק חוקק ועד שהכסף מגיע, יש כמה דברים בדרך שצריכים להיעשות ואני אומר מה אנחנו עושים ואני אומר גם היכן זה עומד.
טמיר כהן: קיבלנו תשובה – הם לא באים.
משה גפני: מה זאת אומרת הם לא באים?
טמיר כהן: לא באים.
טמיר כהן: הם לא יגיעו.
משה גפני: יבוא נציג אגף התקציבים.
משה גפני: מה התפקיד שלך היום במינהלת?
אופיר כהן: מנהל המינהלת.
משה גפני: באגף התקציבים אומרים שהם מתואמים אתכם לגמרי.
משה גפני: זאת אומרת, הכול בסדר?
אופיר כהן: מה זה מתואמים אתנו לגמרי?
אופיר כהן: הם לא שלחו אותנו לכאן במקומם.
משה גפני: לא, הם מתואמים אתכם.
משה גפני: זאת אומרת, מה שנעשה ומה שייעשה, הכול מתואם.
אופיר כהן: אני אסביר.
אופיר כהן: מבחינת התושבים, הם צודקים במאה אחוזים.
אופיר כהן: בן אדם כבר שבע שנים בחוץ, מחכה להשתקם, קיבל משהו בפיצויים הראשונים, יש תיקוני חקיקה שעבדו עליהם במשך חודשים ושנים וזה צריך להגיע לבן אדם.
אופיר כהן: מבחינתו, ברגע שזה נחקק, מחר בבוקר זה צריך להיות בבנק, אבל מה לעשות שמדובר כאן על פתיחת כל התיקים.
אופיר כהן: כל תיקוני החקיקה במצטבר פותחים את כל התיקים ולבן אדם אחד לפעמים גם חמש ושש פעמים.
אופיר כהן: הדבר הזה דורש עבודה גדולה מאוד, כמעט כמו בהתחלה.
אופיר כהן: לצורך העניין הזה, יש גם סדרי עדיפויות וסדרי העדיפויות נקבעו בחוק.
אופיר כהן: פעם אחת מדובר באלה שניגשו בתביעה, אותם 400 פלוס אנשים שצריכים לקבל ראשונים את ההחלטות, ולאחר מכן זה מופיע לפי אדם שבונה ולפי התקדמות הבנייה הוא גם מקבל כסף.
אופיר כהן: יש אנשים שבכלל עוד לא התחילו לבנות, כך שהם לא בסיפור.
אופיר כהן: יש אנשים שהם בשלבים כאלה שעדיין לא יכולים לקבל את הכסף.
אופיר כהן: בכל מקרה, עוד מעט יעקב ייתן את הנתונים על כמו ההחלטות שהתקבלו.
אופיר כהן: הדבר הנוסף שנובע מתוך הדבר הזה הוא מספר העובדים שיש במינהלה והתקנים שקיימים אל מול המשימות.
אופיר כהן: זאת אומרת, זה עניין פשוט של עבודה.
אופיר כהן: העבודה כאן היא סביב השעון.
אופיר כהן: אנחנו יכולים לתת את הנתונים ואפשר לראות עד כמה.
אופיר כהן: מה שאנחנו מתואמים עם האוצר זה לגבי כמות התקנים שהיו צריכים להיות כדי ליישם את החוק כדי שיהיו מספיק אנשים בוועדות כדי שזה יתקיים.
אופיר כהן: בפועל עוד לא אוישו כל התקנים כי יש דברים מתלים שהאוצר נתן בעניין הזה וגם יש כאלה שכבר אושרו, אבל עד שהם נקלטים לוקח כמה חודשים.
אופיר כהן: בעניין הזה אנחנו צריכים כאן את העזרה כי בסופו של דבר יש כאן משימה והמשימה היא כמות תיקים וכמות עבודה.
משה גפני: מה העזרה שאתם רוצים?
אופיר כהן: ביישום יותר מהיר של התקנים.
משה גפני: אתם יכולים לקחת קבלן נוסף?
אופיר כהן: זאת לא שאלה של קבלן.
משה גפני: להביא חברה חיצונית.
אופיר כהן: לא, בלתי אפשרי.
אופיר כהן: מדובר כאן על ועדות שהן ברמה של שופט.
שירה ברנד: זה הרכב של ועדה שקבוע בחוק והוועדה צריכה לשבת ולדון תיק-תיק.
שירה ברנד: ועדת זכאות יושבת פותחת את התיקים.
משה גפני: למה לא מביאים עוד אנשים?
עדיאל שמרון: קודם כל, אני חושב שחשוב שהרב גפני ישמע את הנתונים כי המצב הוא לא נורא.
עדיאל שמרון: ההתקדמות היא יפה מאוד.
עדיאל שמרון: החוק התקבל באוגוסט השנה ואנחנו מדברים על כמות של אלפי החלטות שצריכות להתקבל ויעקב ייתן את הנתונים.
עדיאל שמרון: חשוב להבין, דווקא בגלל שליושב ראש הוועדה לא נוח ממה שקורה עם החבר'ה של האוצר, שבנקודה הזאת יש בינינו הסכם, אנחנו מתואמים הם עומדים בחלקים שלהם בהסכם.
עדיאל שמרון: כלומר, אין לנו טענות כלפי אגף התקציבים ביחס לנושא הזה של התקנים.
עדיאל שמרון: כמובן שאנחנו רצינו יותר, הם רצו פחות, אבל בסוף הגענו לאיזושהי הבנה שאמורה לתת מענה.
משה גפני: חבר הכנסת אלקין, למה אתה מטריד את הוועדה?
משה גפני: הם אומרים שהכל בסדר.
זאב אלקין: הכול מצוין אבל מה לעשות, אני בדרך כלל מקשיב לקולם של המפונים.
זאב אלקין: אני מעריך מאוד את המאמצים שעושה המינהלת ובאמת המינהלת, מאז השינוי שהיה מאז חקיקת החוק, נראית אחרת לגמרי מכפי שהייתה קודם ויש שיתוף פעולה אדיר.
זאב אלקין: עדיין עם ההבנה לכל הקשיים הלוגיסטיים והבירוקרטיים שיש במינהלת, הנושאים שהוצגו גם במכתב שהונח על שולחן הוועדה על ידי ועד המפונים, בעיניי, ראשית, דורשים את העדכון שלנו וחלקם גם את המעורבות שלנו.
זאב אלקין: אגב, מעבר לנושאים האלה אני רציתי להזכיר לאדוני היושב ראש שהיו נושאים שעלו כאן לפרוטוקול על ידי הממשלה ולא נכנסו לחקיקה אבל היא התחייבה לפתור.
זאב אלקין: אתה בוודאי זוכר אותם ואני חושב שחשוב גם לשמוע מה נעשה בעניין הזה.
זאב אלקין: לכן אני מטריד את הוועדה.
זאב אלקין: אני חושב שוועדה שהשקיעה כל כך הרבה מאמצים בחקיקת החוקים וגם אישרה למדינה – אלה חוקים בעלות בסדר גודל של כ-700 מיליון שקלים כל מה שעבר שם באותה סדרת חקיקה וזה לא סכום פעוט – לא אישרנו ולא חוקקנו את זה כדי שאחר כך זה יתקע.
זאב אלקין: אתה זוכר באיזה קצב אישרנו.
זאב אלקין: אתה נתת לזה עדיפות עליונה מכל הכיוונים ולכן אם הדברים מתעכבים והחוק לא יבוצע, עם כל ההבנה לקשיים האובייקטיביים, צריך לראות סביב השולחן הזה לראות מול הממשלה איך הם מתגברים על הקשיים האלה.
זאב אלקין: להבין את הקשיים, זה לא מספיק.
זאב אלקין: זאת הסיבה שהטרדתי את הוועדה שהשקיעה כל כך הרבה מאמצים כדי שנביא את זה כבר לביצוע בפועל.
משה גפני: חבר הכנסת מיכאלי, אתה רוצה להוסיף?
אברהם מיכאלי: אני חושב שלומר שזה עבר באוגוסט ולכן לא צריכים להטריד את הוועדה, אני מצטרף לדבריו של חבר הכנסת אלקין.
אברהם מיכאלי: אנחנו שומעים את התושבים.
אברהם מיכאלי: אדוני היושב ראש, אנחנו מטפלים בסוגיה שבמשך מספר שנים לא נפתרה ובראשותך ובראשות החברים שהתגייסנו לסיים את החוק ההוא, חשבנו שתבוא הגאולה.
אברהם מיכאלי: את בנצי ליברמן לא היינו משחררים משם לתפקיד יותר טוב במינהל אלא היינו משאירים אותו במינהלת לפתור את הדברים.
אברהם מיכאלי: יחד עם זאת, תפקידנו לבוא וללחוץ.
אברהם מיכאלי: את החוק הזה העברנו בשעה 4 לפנות בוקר.
אברהם מיכאלי: אתה שכחת.
משה גפני: לא, לא שכחתי.
אברהם מיכאלי: לבוא אלינו אחרי חצי שנה ולומר לנו שאנחנו נודניקים?
אברהם מיכאלי: אני חושב שאנחנו צריכים לאשר את החוק הזה רטרואקטיבית ואת הביצוע של החוק הזה.
משה גפני: בבקשה, נתונים.
יעקב שנרב: יעקב שנרב, משנה למנכ"ל מינהלת תנופה.
יעקב שנרב: גם אני חושב שלא הכול בסדר.
יעקב שנרב: זה שהיום אנחנו בהסכם עם האוצר, זה נכון.
יעקב שנרב: אנחנו באיחור של שנה.
יעקב שנרב: כדי ליישם את כל ההחלטות האלו שהתקבלו לא בפעם אחת אלא היו שלושה תיקוני חקיקה צריך כוח אדם.
יעקב שנרב: עכשיו הגענו למצב שהמינהלה במשך שש שנים, בתקופה הראשונה שלה עת קיבלו את כל ההחלטות, את ה-25 אלף החלטות שהתקבלו עד היום, בשלבים הראשונים היו 11 ועדות זכאות.
יעקב שנרב: אנחנו היום עם שתי ועדות זכאות ואחרי הסכם עם האוצר נקבל עוד אחת.
יעקב שנרב: נקבל עוד יושב ראש אחד לוועדה.
יעקב שנרב: זאת אומרת, אחרי שנשלים את התקן – כי אחד עוזב – קיבלנו אישור להשלים אותו בחזרה, אבל אנחנו עדיין נישאר עם המצב הנמוך ביותר שהיה אי פעם שזה להיות עם שלוש ועדות.
אורי אריאל: למה הסכמתם לזה?
יעקב שנרב: זה מה שהיה לנו.
אורי אריאל: אנחנו לא צריכים לקבל את זה.
אורי אריאל: אולי אתם כן, אבל לא אנחנו.
יעקב שנרב: על זה האגף חתום.
אורי אריאל: מה זה חתום?
יעקב שנרב: המצב הזה שאנחנו מתואמים עם האוצר, זה נכון, אבל אנחנו באיחור של שנה ואנחנו עדיין במצב הטוב ביותר נהיה עם שלוש ועדות.
משה גפני: היום יש שלוש ועדות?
יעקב שנרב: לא, היום יש שתי ועדות.
יעקב שנרב: אנחנו עכשיו הולכים לגייס אחת אחרי שקיבלנו את האישור.
משה גפני: מה הפירוש לגייס אחת?
יעקב שנרב: לגייס יושב ראש חדש.
משה גפני: מה הוא צריך להיות?
יעקב שנרב: ראש ועדה.
אופיר כהן: הוא צריך להיות ברמה של שופט מחוזי.
יעקב שנרב: המכרז יוצא.
משה גפני: ראש ישיבה לא יכול להיות יושב ראש ועדה.
אופיר כהן: אם הוא למד ליבה, הוא יכול.
משה גפני: זאת אומרת, כדי להיות בוועדה הזאת הוא היה חייב ללמוד ביאליק?
עדיאל שמרון: יש שלוש ועדות.
עדיאל שמרון: במקרה עזב עכשיו יושב ראש אחד כי הוא קיבל תפקיד במשרד המשפטים.
עדיאל שמרון: ימשיכו להיות שלוש ועדות.